
NARVA LINNAVALITSUS

MÄÄRUS

Narva






           
  ____.____.2008 nr _______

Konkursi «Narva linna kaunis kodu» läbiviimise kord

Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel.
1. PEATÜKK

ÜLDSÄTTED
§1. Reguleerimisala
(1) Käesolev määrus kehtestab Narva Linnavalitsuse poolt korraldatava heakorra ja kodukaunistamise konkursi «Narva linna kaunis kodu» (edaspidi Konkurss) läbiviimise korra. 
(2) Konkursi korraldajaks on Narva Linnavalitsus (edaspidi Linnavalitsus) Narva Linnavalitsuse Linnavara- ja Majandusameti (edaspidi Ametiasutus) kaudu.

(3) Konkurss viiakse läbi Mittetulundusühingu Eesti Kodukaunistamise Ühendus poolt Eesti Vabariigi Presidendi patronaaži all korraldatava üleriigilise kodukaunistamise konkursi «Kaunis Eesti kodu» raames.
(4) Üleriigiliste konkursside „Parim tööstusmaastik” ja „Parim tervise- ja spordirajatis” raames esitab Ametiasutus igast kategooriast ühe osaleja hindamiseks Mittetulundus-ühingule Eesti Kodukaunistamise Ühendus.
(5) Peaministri annetav rahvusvärvides mastivimpel on Vabariigi Valitsuse autasu, mis antakse üksikisikule, perekonnale, organisatsioonile või kogukonnale tunnustuseks eeskujuliku ja silmapaistava töö eest koduümbruse heakorrastamisel ning kaunistamisel. Ametiasutus valib hindamiseks üles seatud kruntide hulgast neli objekti Vabariigi Valitsusele autasustamiseks.  
§2. Konkursi eesmärgid ja ülesanded
(1) Konkursi korraldamise põhieesmärkideks on Narva linna esteetilise välisilme ja üldise heakorra taseme tõstmine ning kodukaunistamise idee propageerimine.
(2) Konkursi läbiviimise ülesanneteks on: 
1) Edendada heakorra- ja kodukaunistamisalast tegevust Narva linnas;
2) Jätkata ja laiendada seniste heakorrakonkursside traditsioone;
3) Selgitada välja Narva linna kaunimad ja heakorrastatumad krundid ning motiveerida  parimaid heakorraalase tegevuse jätkamiseks.
§3. Konkursi kategooriad
(1) Parimate heakorrastatud kruntide väljaselgitamine toimub neljas kategoorias: 
1) Eramu- ja aianduskrundid; 

2) Korterelamute krundid;

3) Sotsiaal-, äri- ja tootmisobjektide krundid;

4) Koolieelsete lasteasutuste krundid.

(2) Igas kategoorias parimaks tunnistatud krunt esitatakse üleriigilisele kodukaunistamise konkursile “Kaunis Eesti kodu”.
2. PEATÜKK

KONKURSI KORRALDAMINE
§4. Konkursi korraldajad
(1) Konkursi läbiviijaks on Linnavalitsus Ametiasutuse kaudu.

(2) Konkursile esitatud objekte hindab ja selgitab välja parimad Linnavalitsuse poolt moodustatud alaline komisjon (edaspidi Komisjon).
§5. Konkursi läbiviimise tähtajad
(1) Konkurss toimub igal aastal jooksva kalendriaasta 01. juunist kuni järgneva kalendriaasta 01. juunini. 
(2) Sooviavaldused Konkursist osavõtuks tuleb esitada Ametiasutusele jooksva kalendriaasta 01. juunist kuni järgneva kalendriaasta 24. maini.
§6. Konkursil osalejad

(1) Konkursist osavõtt on vaba ja Konkursil võivad osaleda kõik Narva linna haldusterritooriumil asuvate kruntide omanikud või valdajad omaniku kirjalikul nõusolekul, välja arvatud Komisjoni liikmed ning nende lähisugulased või -hõimlased.

(2) Konkursil osalemiseks tuleb esitada Ametiasutusele kirjalikus vormis täidetud sooviavaldus, mis sisaldab järgmisi andmeid:
1) Konkursi kategooria, milles soovitakse osaleda;
2) Osaleja nimi, isiku- või registrikood ja kontaktandmed;
3) Heakorrastatud krundi aadress ja täpne asukoht (soovi korral lisada krundi foto ja vajaduse korral omaniku kirjalik nõusolek);

(3) Sooviavalduse vorm on toodud käesoleva määruse lisas.

3. PEATÜKK

HINDAMINE JA AUTASUSTAMINE
§7. Hindamiskriteeriumid

(1) Heakorrastatuimad krundid selgitatakse välja hindamise tulemusena. Konkursile hindamiseks üles seatud krunte hindab ja võrdleb Komisjon.
(2) Konkursi raames hinnatakse Narva linna haldusterritooriumil asuvate kruntide heakorda järgmistest kriteeriumitest lähtuvalt:
1) Üldine heakord;
2) Funktsionaalsus – olenevalt krundi liigist puhke- ja majapidamistsoonide, mängualade, tarbeaedade jt. välisruumis vajalikke tegevusi võimaldavate aiaosade olemasolu;
3) Haljastus – haljastusvõtete (lilled, hekid, puud, muru jne) kasutamine tervikliku välisruumi kujundamisel;

4) Dekoratiivelemendid – aianduslike dekoratiivelementide (tarad, kõnniteed, trepid, terrassid, välisvalgustus, basseinid, kaminad, mänguväljakud, skulptuurid, sepised jne) kasutamine tervikliku välisruumi kujundamisel;

5) Hoonete heakorrastatus – kruntide kujundus, hooldatus, hoonetel majanumbrite olemasolu, asutuse hoonetel siltide olemasolu ja reklaamtahvlite korrasolek jne;

(3) Hindamiskriteeriumid pole Komisjonile siduvad. Komisjon võib lähtuda ka muudest objektiivsetest ning mittediskrimineerivatest hindamise alustest.
§8. Hindamine ja tulemuste kinnitamine

(1) Komisjon hindab ja võrdleb Konkursile hindamiseks üles seatud krunte ning teeb Linnavalitsusele ettepaneku kinnitada Konkursi tulemused.
(2) Komisjoni töö järelduste ja ettepanekute esitamise kord sätestatakse Komisjoni põhimääruses.
(3) Võitjate väljaselgitamise tulemuste kohta vormistatakse Komisjoni otsuse protokoll, mis allkirjastatakse kõigi Komisjoni liikmete poolt. Komisjoni otsused on soovitusliku iseloomuga.
(4) Konkursi tulemused kinnitatakse Linnavalitsuse korraldusega.
§9. Autasustamine

(1) Komisjon esitab Linnavalitsusele kinnitamiseks igast kategooriast kolm paremat krunti ning teeb Linnavalitsusele ettepaneku auhinnarahade väljamaksmiseks vastavalt linnaeelarves ettenähtud vahenditele. 
(2) Konkursi tulemuste põhjal igas kategoorias väljaselgitatud kolme parima krundi omanikku või valdajat tunnustatakse Linnavalitsuse aukirja, mälestusmeene ning auhinnarahaga. Kõiki Konkursist osavõtjad tunnustatakse aukirja ja mälestusmeenega. 

(3) Linnavalitsusel on õigus välja anda eripreemiaid. Samuti jätta põhjendatud juhtudel auhinnarahad välja maksmata.
(4) Sooviavalduste puudumisel või Konkursile hindamiseks üles seatud kruntide madala kujundustaseme korral on Linnavalitsusel õigus auhinnarahad kategooriate vahel ümber jagada, samuti loobuda auhinnaraha väljamaksmisest. 
(5) Sooviavalduste puudumisel või kõikide Konkursile hindamiseks üles seatud kruntide madala kujundustaseme korral on Linnavalitsusel õigus tunnistada Konkurss nurjunuks ning jätta auhinnarahad välja maksmata.
(6) Ametiasutus teavitab avalikkust Konkursi tulemustest kohalike massiteabevahendite kaudu. Parimateks tunnistatud krundid avalikustatakse ajalehtedes „Gorod” ja „Põhjarannik” ning Narva linna veebilehel.
4. PEATÜKK

RAKENDUSSÄTTED

§10.  Määruse rakendamine
(1) Käesolevat määrust rakendatakse tagasiulatuvalt alates 01.06.2008.a.

(2) Enne käesoleva määruse jõustumist Ametiasutusele esitatud sooviavaldusi ei tagastata põhjusel, et avalduste vormistamisel pole järgitud määrusega kehtestatud vormi.
§11.  Määruse jõustumine
Määrus jõustub seadusega sätestatud korras.

Tarmo Tammiste 







Linnapea
             



Ants Liimets

                                                                                    Linnasekretär
Narva Linnavalitsuse 05.11.2008.a määruse nr ____ 
„Konkursi «Narva linna kaunis kodu» läbiviimise kord“ lisa
Narva Linnavalitsuse

Linnavara- ja Majandusamet

Peetri 3

20308 Narva 

KONKURSIL „KAUNIS EESTI KODU 200…” OSALEMISE AVALDUS

ЗАЯВЛЕНИЕ НА УЧАСТИЕ В КОНКУРСЕ „KAUNIS EESTI KODU 200…” («КРАСИВЫЙ ДОМ ЭСТОНИИ 2009»)

Kategooria .......................................................................................................................................................

Категория 

Objekti aadress ................................................................................................................................................

Адрес объекта

Omaniku/Valdaja (alla kriipsutada) nimi ja isiku(registri)kood......................................................................

Имя и личный код Собственника/Владельца (подчеркнуть)  

……………………………………………………………………………………………………..…………

Omaniku/Valdaja kontaktandmed (aadress, telefon, e-post)...........................................................................

Контактные данные (адрес, телефон, эл.почта) Собственника/Владельца
………………………………………………………………………………..............………………………

Annan nõusoleku objekti pildistamiseks ja fotode avaldamiseks.

Даю согласие на фотографирование объекта и опубликование фотографий.

Lisad:
Приложения
1. Objekti foto (soovi korral) – Фотография объекта (при желании);
2. Omaniku kirjalik nõusolek (vajadusel) – письменное согласие Собственника (при необходимости).

...................................................................................

      ...........................................................

Omaniku/Valdaja allkiri                                                                        Kuupäev
Подпись Собственника/Владельца                                                    Дата
